Publication: Magyar Közlöny
Issue: MK-2003-156 (Year: 2003, Number: 156)
Era: 1990-2004
Section: a 103/2003. (XII. 27.) GKM rendelethez
Paragraph Index: 306

1. Általános követelmények 1.1. Biztonság 1.1.1. A biztonság szempontjából kritikus és fõleg a vonatforgalommal kapcsolatos alkatrészek tervezése, gyártása, építése és/vagy összeszerelése, karbantartása és felügyelete olyan legyen, hogy a hálózatra elõírt céloknak megfelelõen garantálja a biztonságot, meghatározott korlátozó feltételek esetén is. 1.1.2. A kerék-sín rendszerre vonatkozó jellemzõ értékek feleljenek meg azoknak a futásstabilitási követelményeknek, amelyek a megengedett legnagyobb sebességnél is garantálják a biztonságos közlekedést. 1.1.3. Az alkalmazott alkatrészek a teljes üzemidejük feleljenek meg a meghatározott normál- vagy határ-igénybevételnek. A véletlen hibáknak a biztonságot veszélyeztetõ következményeit megfelelõ eszközökkel a lehetõ legkisebbre kell korlátozni. 1.1.4. A helyhez kötött létesítmények és a jármûvek tervezése és a felhasznált anyagok megválasztása során arra kell törekedni, hogy tûz esetén a lehetõ legnagyobb mértékben korlátozza a tûz és füst keletkezését, terjedését és hatását. 1.1.5. A felhasználók által kezelt minden eszközt úgy kell megtervezni és kialakítani, hogy azok ne veszélyeztessék a biztonságos eszközhasználatot vagy a felhasználók egészségét és biztonságát, még akkor sem, ha elõre látható, hogy az eszközöket a kihelyezett használati utasításoktól eltérõen is kezelni fogják. 1.2. Megbízhatóság és üzemkészség A vonatforgalomban részt vevõ, rögzített vagy mozgó részek ellenõrzésének és karbantartásának szervezése, végrehajtása és gyakorisága tegye lehetõvé ezek üzemkészségét az elõírt rendeltetési feltételek mellett. 1.3. Egészségvédelem 1.3.1. A jármûveken és a vasúti infrastruktúra létesítményein tilos olyan anyagokat használni, amelyek a felhasználásuk módjánál fogva veszélyeztethetik azoknak a személyeknek az életét, testi épségét, egészségét, akik hozzájuk férhetnek. 1.3.2. Ezeket az anyagokat úgy kell kiválasztani, felhasználni és alkalmazni, hogy — különösen tûz esetén — korlátozzák az egészségre ártalmas és veszélyes gõzök vagy gázok kibocsátását. 1.4. Környezetvédelem 1.4.1. A transz-európai hagyományos vasúti rendszer megépítésének és üzemeltetésének környezeti hatásait már a tervezéskor figyelembe kell venni a hatályos közösségi elõírásokkal összhangban. 1.4.2. A jármûvek és a vasúti infrastruktúra létesítményein felhasznált anyagoknak — különösen tûz esetén — meg kell akadályozniuk a környezetre ártalmas és veszélyes gõzök vagy gázok kibocsátását. 1.4.3. A jármûveket és az energiaellátó rendszereket úgy kell tervezni és gyártani, hogy elektromágnesesen teljesen összeegyeztethetõk legyenek azokkal a létesítményekkel, berendezésekkel, valamint köz- vagy magántulajdonú hálózatokkal, amelyekkel interferencia-hatást válthatnak ki. 2003/156. szám 1.4.4. A transz-európai hagyományos vasúti rendszer mûködtetése során be kell tartani a zajvédelemre vonatkozó hatályos elõírásokat. 1.4.5. Elõírásszerû karbantartás mellett a hagyományos vasúti rendszer üzemeltetése nem okozhat a pálya közelében elhelyezett berendezésekre és létesítményekre megengedhetetlen mértékû talajrezgést. 1.4.6. Az Országos Hulladékgazdálkodási Terven belüli „Települési Hulladékkezelési Program”-mal összhangban a vasúti létesítményekben (különös tekintettel a pályaudvarokra) törekedni kell a szelektív hulladékgyûjtés megszervezésére, a hulladékgyûjtõ edények kihelyezésére, a hulladék elszállítására. 1.5. Mûszaki összeegyeztethetõség Az infrastruktúra és a helyhez kötött létesítmények mûszaki jellemzõi legyenek összhangban egymással, és a hagyományos vasúti rendszerben közlekedõ vonatokéval. Ha az ilyen jellemzõk betartása csak nehezen oldható meg a hálózat bizonyos részein, akkor a jövõbeni összeegyeztethetõséget lehetõvé tevõ ideiglenes megoldásokat lehet bevezetni.

Source: https://magyarkozlony.hu/hivatalos-lapok/7690a70bedd8f6d75aac59b329cebd61f0807ed5/dokumentumok/f13afff28d1723fd955e18c5e075123f3f07cb09/letoltes